Teorien om grunnleggende verdier

Teorien om grunnleggende verdier er en teori innen krysskulturell psykologi og universelle verdier av Shalom H. Schwartz . Teorien legger til grunn et verdiperspektiv med seks hovedtrekk som er implisitt i flere verditeoretikeres forfatterskap. Schwartz identifiserer ti grunnleggende verdier, hver kjennetegnet av deres underliggende motivasjon eller mål, og han forklarer hvordan folk i alle kulturer gjenkjenner dem. 

Grunnleggende verdier beskrives i teorien som ønskelige, oversituasjonelle mål, som varierer i viktighetsgrad og som fungerer som ledetråder i menneskers liv, verdiene representerer de bakenforliggende motivasjoner til våre handlinger  . Teorien om grunnleggende verdier operasjonaliseres gjennom Schwartz sitt "Portrait Value Questionnaire" og har blitt brukt i European Social Survey i 9 runder siden 2002

En verdi kan ligne eller være i konflikt med en annen verdi, og forholdet mellom verdiene er ofte illustrert med en sirkulær graf kalt verditaksonomien. Verditaksonomien viser den dynamiske relasjonen mellom verdiene og tydeliggjør hvilke verdier som står i motsetning til hverandre

Teorien om grunnleggende verdier 
Teorien om grunnleggende verdier består av ti verdier, de er organisert i fire høyere ordens kategorier. Hver enkelt verdi har et sentralt mål som er den underliggende motivasjonen

Åpenhet for endring 
Åpenhet for endring handler om å verdsette frihet, uavhengighet, spenning, kreativitet og utfordrende ideer og består av to verdier: 

 Selvbestemmelse - er definert ut i fra målet om uavhengig tankegang, valg og utforskning. 
 Stimulering - har de definerende målene originalitet, spenning og utfordring i livet.

Personlig orientering 
Personlig orientering handler om å fremme individets egne interesser, ofte på bekostning av andre. Den består av to verdier:

 Makt - defineres ut ifra målet om kontroll, dominans, sosial status og prestisje over ressurser eller mennesker. 
 Suksess - defineres ut i fra målet om personlig suksess ved å påvise kompetanse i samsvar med de rådende sosiale standardene.

Konservatisme 
Konservatisme handler om opprettholdelse av sikkerhet og stabilitet i en umiddelbare omgivelser og består av følgende verdier: 

 Konformitet - defineres ut fra målet om overenstemmelse med omgivelsene. 
 Tradisjon - defineres ut i fra målet om respekt, engasjement og aksept rundt ideer og skikker som ens religion eller kultur gir. 
 Trygghet - defineres ut i fra harmoni, trygghet og stabilitet i omgivelsene.

Sosial orientering 
Sosial orientering fremhever viktigheten av å prioritere samfunnets, de nærmeste og naturens velvære over egne personlige interesser, og består av to verdier: 

 Universalisme - har de definerende mål verdsettelse toleranse og forståelse.
 Velvilje - har de definerende mål om å bevare og forbedre velferden til inn-gruppen, eller de man er i hyppig kontakt med.

Både personlig orientering og åpenhet for endring 
Hedonisme havner i snittflaten mellom både personlig orientering og åpenhet for endring i verditaksonomien. 

 Hedonisme - defineres ut ifra individets mål om sanselig tilfredstillelse og nytelse

Referanser 

Antropologi